Ego dux Burgundie omnibus notum facio quod cum medietas stanni de Avallone esset ecclesie S. Martini Eduensis, et altera medietas esset mea, illam meam medietatem dicti stanni et molendinorum et aliorum edificiorum que ibidem facta fuerunt, in perpetuam eleemosynam dedi et concessi Deo et ecclesie beati Martini Eduensis et monachis ibi Deo servientibus, libere et integre in perpetuum pacifice possidenda. In cujus rei testimonium presentem cartulam sigilli mei munimine Willermo abbati dicte ecclesie tradidi roboratam. Actum anno Domini millesimo ducentesimo tricesimo, mense julio, in festo sanctorum Jacobi et Christofori.